Magazin - Mártírok, sírkamrák, eretnekek
A hellenisztikus gondolkodás és hit késő ókori világából törésmentesen vezetett át az út a kora középkorba. A két korszak határán Szent Ágoston munkássága áll - írja az Archeologia.
Nehezen reprodukálható, hogy akár a 4-5. század keresztényei mennyire gondoltak mást a halál utáni életről, mint a klasszikus középkor népessége. A feltámadás, a megváltás eszméje már a 3-4. században a keresztény vallás egyik szervező gondolata volt. Ahogyan a hellenizus megjelenését a korszak egyik nagy gondolkodójához, Platónhoz köthetjük, úgy a nyolc évszázaddal később is egy gondolkodó, Szent Ágoston áll a két korszak határán. Az egyházatya ugyancsak bőséges szellemi hagyatéka évszázadokra (néhány kérdésben korunkig) meghatározta a keresztény gondolkodást.